**A doktori eljárások megindításához szükséges dokumentumok**

**(2016. szeptember 1. után doktori tanulmányokat kezdettek)**

**A kérelmet és a mellékleteit az Állam- és Jogtudományi Doktori Iskola Titkárságán kell benyújtani: ELTE ÁJK Tanulmányi Hivatal,** 1053 Budapest, Kecskeméti utca 10–12.; [phdjur@ajk.elte.hu](mailto:phdjur@ajk.elte.hu); információk: <https://www.ajk.elte.hu/doktoriiskola>

(Politikatudományi doktori eljárások megindításához segítséget nyújt Sturm Henrietta, a Politikatudományi Doktori Iskola ügyvivője szakértője: [sturm.henrietta@ajk.elte.hu](mailto:sturm.henrietta@ajk.elte.hu) )

**1.)** Hiánytalanul kitöltött, aláírt jelentkezési lap doktori eljárás indításához – 1 példányban (letölthető innen: <https://www.ajk.elte.hu/doktoriiskola/dokumentumok> )

**2.)** Szakmai önéletrajz (2 változat: egy „normál” és egy egyes szám 3. személyben fogalmazott, rövidebb változat, melyet a bíráló bizottság titkára felolvas a védésen; 1-1 példány)

**3.)** Be kell mutatni az egyetemi – MA – végzettséget igazoló oklevelet és 1 másolati példányt le kell adni. Az eredeti oklevél bemutatása helyettesíthető közjegyző által hitelesített másolat leadásával is.

**4.)** Nyelvvizsga bizonyítványok eredetijét be kell mutatni, és 1 másolati példányt le kell adni. Az eredeti bizonyítvány/oklevél bemutatása helyettesíthető közjegyző által hitelesített másolat leadásával is.

**5.)** A doktori abszolutóriumról kiállított okirat eredeti példányát be kell mutatni és 1 másolati példányt le kell adni.

**6.)** A komplex vizsga jegyzőkönyvének eredeti példányát be kell mutatni és 1 másolati példányt le kell adni. A jegyzőkönyvhöz csatolni kell a komplex vizsgabizottság külső tagjának bírálatát is.

**7.)** Kutatóhelyi vita jegyzőkönyve és jelenléti íve a kutatóhely vezetőjének aláírásával – 1 példány. Amennyiben a kutatóhelyi vitán változtatásokat javasoltak, mellékelni kell a témavezető aláírt nyilatkozatát a változtatások megtörténtéről.

**8.)** Doktori értekezés (1 nyomtatott példány, bekötve – a Politikatudományi Doktori Iskola hallgatóinak ezen kívül 1 nyomtatott példány fűzve, amelyet a PolDI titkárságán adnak le): az értekezés belső címlapján fel kell tüntetni a 11.) pontban említett DOI számot. Az értekezésnek az idegen nyelvű téziseket is tartalmaznia kell, amit a dolgozat után kell a példányba bekötni folyamatos oldalszámozással. Ha a dolgozat idegen nyelvű, magyar nyelvű téziseket kell a végén elhelyezni. A doktori értekezés 3 formában (Word, Pdf/A és a nyomtatott) benyújtott változatában az oldalszámozásnak meg kell egyezni.

A 2022. szeptember 1-jét követően benyújtandó doktori értekezések irodalomjegyzékében minden lehetséges esetben meg kell adni a hivatkozott dokumentumok DOI-azonosítóját is. Ezt minden disszertációnak teljesítenie kell ahhoz, hogy a disszertáció DOI-azonosítóját fenti dátumtól biztosító CrossRef ügynökség követelményeinek megfeleljen.

A további részleteket lásd: <https://www.ajk.elte.hu/content/tajekoztato-a-doktori-ertekezesekben-a-doi-azonositok-feltunteteserol.t.6058>

**9.)** 1-1 darab tézisfüzet magyar és angol (vagy német, francia, orosz, spanyol, olasz) nyelven elektronikus formában pendrive-on.

**10.)** A témavezetőnek és a tanszékvezetőnek együttes nyilatkozata arról, hogy az értekezés nyilvános vitára bocsátását javasolják, továbbá javaslat a bíráló bizottság tagjaira és póttagjaira (elnök, titkár/!/, tag, 2 opponens) – 1 példány. A bizottságba javasolt személyek beosztását és elérhetőségét /munkahely pontos megnevezését – ha ez egyetem, akkor a tanszék feltüntetésével együtt, e-mail címét, és ha rendelkezésre áll, akkor a telefonszámát (lehetőleg mobil)/ kérjük **word formátumban**, táblázatos formában is külön lapon leadni.

**11.)** Hiánytalanul kitöltött, aláírt adatlap a doktori értekezés nyilvánosságra hozatalához (letölthető innen: <https://www.ajk.elte.hu/doktoriiskola/dokumentumok>) – 1 példányban.

Az adatlap tartalmazza azt a DOI számot, melyet a doktori értekezés belső címlapján fel kell tüntetni. (Az adatlapot először word formátumban kitöltve, aláírás nélkül kell megküldeni a doktori iskola ügyintézőjének. Az adatlaphoz az ügyintéző igényli a DOI számot. Ezzel az azonosítóval kitöltve az ügyintéző visszaküldi aláírásra, és az ily módon kitöltött adatlapot kell aláírva a doktori értekezéssel és a tézisekkel együtt beadni, de **nem kell** belekötni/beleszerkeszteni a doktori értekezés/tézisek példányaiba.)

**12.)** Külön 1 lapon (aláírva) **4-4 kulcsszó** magyar és angol nyelven – 1 példányban

**13.)** A doktori értekezés témájában megjelent **publikációk listája** – a Magyar Tudományos Művek Tárához (MTMT2) való gyors hozzáférés megadásával –, a pályázó és a témavezető aláírásával – 1 példányban. Az ELTE-n folyó doktori eljárásokban a 6/2012. (II. 23.) számú rektori utasítás 3. § alapján csak azok a publikációk vehetők figyelembe, melyek az MTMT2 adatbázisában fel vannak tüntetve.

**14.)** A jelölt **nyilatkozata** arról, hogy állam- és jogtudományok (politológusok esetén politikatudomány) tudományágban nincs folyamatban más doktori eljárása és két éven belül nem volt elutasított doktori eljárása – 1 példányban

**15.)** **Pendrive** 1 példányban (tartalma – külön-külön fájlokban):

– 1. pontban írt Jelentkezési lap szkennelt példánya;

– 2. pontban normál és egyes szám 3. személyben írott – a védésen felolvasandó – szakmai életrajz word dokumentumként;

– 3-5. pontok szerinti oklevelek másolatának szkennelt példánya;

– 6-7. pontok szerint felsoroltak szkennelt példánya;

– 8. pont szerint a doktori értekezés Word dokumentumként és PDF/A formátumban egyaránt /benne az idegen/magyar nyelvű tézisekkel/;

– 9. pont szerint tézisfüzet magyar és idegen nyelven PDF/A formátumban;

– a 10. pontban részletezett, aláírt témavezetői és tanszékvezetői nyilatkozat és javaslat szkennelve; (az elérhetőségek word formátumban is);

–11. pont írt adatlap szkennelve, valamint word formátumban;

– a 12. pontban szereplő kulcsszavak word formátumban

– a 13. pontban szereplő megjelent publikációk aláírt listája szkennelve

– a 14. pontban szereplő nyilatkozat szkennelt példánya

Egy borítékon legyen feltüntetve a jelölt neve, valamint a „Doktori értekezés, tézisek, életrajz, javaslat” kifejezés.

**A TUDOMÁNYÁGI DOKTORI TANÁCS KIZÁRÓLAG FORMAILAG TELJES KÉRELMEKKEL FOGLALKOZIK.**